**Mezőkövesdi Széchenyi István Katolikus Szakképző Iskola**3400 Mezőkövesd, gróf Zichy János u. 18.  
Tel/Fax.: 49/505-280, e-mail: [szechenyi@mezokovesd.t-online.hu](mailto:szechenyi@mezokovesd.t-online.hu)  
Honlap: [www.szechenyi-mk.sulinet.hu](http://www.szechenyi-mk.sulinet.hu) OM azon.: 201750  
Bankszámlaszám: 11734107-20121637-00000000

**Általános Iskola Igazgatójának** Tárgy: Meghívó Nyílt Napra Ikt.szám: /2016. Ügyintéző: Bene Imre igh.

**Tisztelt Igazgató Asszony/Úr!**

**Tisztelt végzős osztályok Osztályfőnökei!**

**Szeretettel meghívjuk Önt, a végzős 8. osztályok tanulóit, osztályfőnökeit, a 7. osztályok osztályfőnökeit és a Tisztelt Szülőket, iskolánk Pályaválasztási Nyílt Napjára.**

***Időpont:***

**2016. november 09. (szerda) 9.00 – 14.00 óra között (lehetőleg vidéki iskolák részére),**

**2016. november 10. (csütörtök) 9.00 – 14.00 óra között (lehetőleg mezőkövesdi iskolák részére).**

A fent jelzett időpontban az érdeklődőket folyamatosan fogadja az iskola vezetése.

**A Nyílt Nap tervezett programja:**

Gyülekező az iskolánk földszinti ebédlőjében, a kiállítás, az interaktív bemutató megtekintése.

Az iskolalátogatásra 25-30 fős csoportok indulnak. Vetítéssel egybekötve bemutatkoznak a Mezőkövesdi Széchenyi István Katolikus **Középiskola és a külső gyakorlati képzésben résztvevő gazdálkodó szervezetek**.   
Ismerkedés a tanműhelyekkel, szakmai munkaközösségekkel az iskola képzési lehetőségeivel, az iskolával képzési kapcsolatban álló gazdálkodó szervezetekkel. Séta az épületben, tanórai, gyakorlati foglalkozások megtekintése. Közben tájékoztatást kapnak a képzésekről, a bemutatkozás során felvetődött kérdésekről.   
A csoportok indulása (tömegközlekedéshez igazodva) az érkezéstől függően, kb. másfélóránként, vagy 25-30 tanulónként azonnal történik.

Az utolsó csoport 13.00-14.00 óra között indul.

Kérjük, hogy **szíveskedjenek tájékoztatni a Szülőket is** a Pályaválasztási Nyílt Nap időpontjáról, hogy **minél nagyobb számban részt vehessenek** ezen a programon.

A látogató tanulók számát, érkezésének várható időpontját szíveskedjenek 2016.november 8-ig telefonon, e-mailen jelezni.

A mellékelt **Pályaválasztási Tájékoztatónkat** szíveskedjenek minél több **végzős tanulók** **szüleihez elküldeni**, illetve a tanulók figyelmét felhívni arra, hogy ez a dokumentum iskolánk honlapján is megtekinthető. Honlap: [www.szechenyi-mk.sulinet.hu](http://www.szechenyi-mk.sulinet.hu)

Várjuk meghívásukat a pályaválasztási szülői értekezletre, ahol személyesen tájékoztatjuk az **osztályfőnököket, tanulókat és a szülőket** az iskolánkban folyó képzésekről, **új kedvező törvényi változásokról** többletlehetőségekről.

Mezőkövesd, 2016. október 15.

Tisztelettel: Csirmaz István

Igazgató